Šimpanzės

Troglodytes E. Geoffroy, 1812
 Mimetes Leach, 1820
 Theranthropus Brookes, 1828
 Chimpansee Voight, 1831
 Anthropopithecus Blainville, 1839
 Hylanthropus Gloger, 1841
 Pseudanthropus Reichenbach, 1862
 Engeco Haeckel, 1866
 Fsihego DePauw, 1905

 Paprastosios šimpanzės (Pan troglodytes)
 Mažosios šimpanzės (Pan paniscus)

 Pan troglodytes verus
 Pan troglodytes ellioti
 Pan troglodytes troglodytes
 Pan troglodytes schweinfurthii
 Mažosios šimpanzės (Pan paniscus)

Šimpanzėsterminai.vlkk.lt / Šimpanzės  | VLKK terminų bankas; nuoroda tikrinta: 2023.04.11. (Pan) – primatų (Primates) būrio, hominidų (Hominidae) šeimos gentis.

 Rūšys 
Šimpanzės savaime paplitusios Afrikos žemyno atogrąžų klimato regione. Gentyje išskiriamos 2 rūšys ir 4 porūšiai, abi rūšys yra nyksančios: Straipsnis anglų k. Straipsnis anglų k.
 Pan troglodytes Blumenbach, 1799 - paprastosios šimpanzės; paplitimo arealas gana didelis, jos paplitusios Vakarų Afrikos pietuose ir pietvakariuose, Centrinėje Afrikoje bei Rytų Afrikos rytinėje dalyje ir daugiausiai gyvena čia augančiuose Vakarų Afrikos Gvinėjos ir Kongo lietinguose miškuose. Išskiriami keturi paprastųjų šimpanzių porūšiai:
 Pan troglodytes verus Schwarz, 1934
 Pan troglodytes ellioti Matschie, 1914
 Pan troglodytes troglodytes Blumenbach, 1775
 Pan troglodytes schweinfurthii Giglioli, 1872
 Pan paniscus Schwarz, 1929 - mažosios šimpanzės; paplitusios gana nedidelėje Kongo Demokratinės Respublikos centrinėje dalyje augančiuose Kongo lietinguose miškuose.

 Gyvenimo būdas 
Šimpanzės laikosi grupėmis, kurių dydis nuolat kinta. Vienoje grupėje gali būti nuo 15 iki 150 narių, bet vidutiniškai 35 nariai, tačiau jie nuolat migruoja iš vieno būrio į kitą. Šimpanzių būrį gali sudaryti suaugusių beždžionių pora ir jų jaunikliai, kartais drauge laikosi keli patinai arba susiburia vien tik motinos su jaunikliais. Būna ir mišrių šeimyninių grupių. Šimpanzių bendruomenėje nusistovėję aiškūs hierarchiniai santykiai. Suaugusios beždžionės rūpinasi viena kitos kailiu. Gyvūnai veiklūs dieną, o naktį ilsisi. Jie miega medžiuose iš šakų supintuose gultuose, kasnakt vis naujuose. Dieną šimpanzės ilsisi medyje arba ant žemės įrengtame lizde. Jos rūpestingai prižiūri guolius, kad jie nuolat būtų švarūs. Miega gulėdamos ant šono ir sulenkusios kelius.

 Maistas 
Pagrindinis šimpanzių maistas – įvairūs augalai. Jos vos tik atsikėlusios eina ieškoti maisto. Renka prisirpusias uogas, sultingus augalų lapus, pumpurus, bei gėles. Iki pietų pakankamai pasisotina, o vėliau patogiai įsitaiso medžių pavėsyje ir ilsisi. Jaunikliai žaidžia, o suaugusieji švarina vienas kitą. Vakarop jos vėl traukia ieškoti maisto. Minta ir vabzdžiais – termitais, skruzdėlėmis. Jie šimpanzėms svarbus baltymų šaltinis.

 Dauginimasis 
Šimpanzės dauginasi visus metus, jų poravimasis nepriklauso nuo metų laiko. Patelė (kuri jau pasiruošus poruotis) poruojasi su keliais patinais. Jie dėl patelių nekovoja. Nėštumas trunka 225 dienas. Dažniausiai susilaukia vieno jauniklio, rečiau dvynukų. Lytiškai patelė subresta 8-10, patinai 8-9 metų.

 Šaltiniai 

 Nuorodos 
 youtube.com / Chimpanzees of Kibale National Park - Uganda (video vaizdo medžiagoje pasakojimas apie paprastasias šimpanzes (Pan troglodytes), anglų kalba)

Kategorija:Hominidai